《和周湜雪》
宋代·李复

六合天人竞散花，坐惊门地亦清华。
川原霁后龙鳞出，岛屿平时鸟篆斜。
秀发园林春万里，寒生楼观月千家。
待看阳律还暄早，破润乘凌见翠牙。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。